Държавен вестник, бр. 18, 2011 г., стр. 28

СТР.  28	
Д Ъ Р Ж А В Е Н  В Е С Т Н И К 	
БРОЙ  18
Министерството на външните работи и 
сътрудничеството предоставя чрез Испанската 
агенция за международно сътрудничество за 
развитие (АЕСІD) възможност за отпускане на 
стипендии за обучение в Испания, предназначе­
ни за чуждестранни граждани, както и стипендии 
за обучение на испански граждани в чужбина, 
които се наричат „Стипендии МАЕС – АЕСІD“. 
Конкурсът за тях е ежегоден и обхваща всички 
видове стипендии –  за подготовка на студенти и 
за специализанти, които са завършили висшето 
си образование, за предпочитане до 35 години, 
и които са обединени в различни раздели в 
зависимост от програмите за обучение, които 
се предлагат.
В зависимост от програмите за обучение, 
предназначени за чужди граждани, предлаганите 
стипендии се делят на: летни и краткосрочни 
стипендии (от един до три месеца) за изуча­
ване на испански език и култура в испански 
университети и центрове или за чуждестранни 
испанисти, които проявяват интерес към осъ­
ществяването на изследователски проекти в 
Испания; стипендии за една академична година 
или такива с по-голяма продължителност за 
довършване на следдипломна квалификация, 
включително и докторат, в испански универси­
тети и висши училища (до една година, която 
може да бъде продължена за още една година, 
и по изключение само за докторантите – и 
за трета година); стипендии за следдокторски 
програми (изследователска дейност и др.).
Тези стипендии се обявяват периодично 
всяка календарна година, като конкурсът е 
единствен и открит за всички страни и молбите 
за участие се подават директно в режим „on 
line“ от всеки заинтересован чрез интернет на 
адрес www.aecid.es/becas. Този годишен конкурс 
за стипендиите МАЕС – АЕСІD обикновено се 
обявява през последното тримесечие на всяка 
година с цел летните езикови курсове и обуче­
нието за академичния курс да бъдат проведени 
през следващата академична година.
За по-доброто разгласяване на информа­
цията за стипендиите и с цел тя да достигне 
до заинтересованите български институции 
и кандидати испанската страна изпраща на 
българската страна фотокопие с условията на 
конкурса, както и разяснения за възможността 
да се използват уеб страницата www.aecid.es 
за допълнителни сведения по предложените 
програми за стипендии и интернет търсачката 
„Colón“ за информация за следдипломните ква­
лификации в Испания, предлагани от всички 
испански университети и висши училища.
След като бъдат отпуснати стипендиите 
МАЕС – АЕСІD за съответната година, бъл­
гарските ведомства биват информирани по 
дипломатически път за стипендиите, които са 
отпуснати на техните граждани.
Българската страна, представлявана от 
Министерството на образованието, младежта 
и науката, се ангажира да публикува гореспо­
менатата информация на своята уеб страни­
ца – www.minedu.government.bg.
ІІ.4.1.2. Стипендии на Министерството на 
образованието
Испанската страна информира българската 
страна относно възможностите на Националната 
подпрограма за стипендии за обмен и престой 
на испански и чуждестранни университетски 
преподаватели и изследователи в испански 
държавни университети и изследователски 
центрове на Министерството на образованието 
на Испания. Тази програма дава възможност 
за осъществяване на обмен от минимум 3 до 
максимум 12 месеца в Испания на преподава­
тели и изследователи с доказан опит с право 
да ползват до една година платен творчески 
отпуск. Тя позволява също така на млади чуж­
дестранни докторанти да пребивават в Испания 
за срок от минимум 9 до максимум 18 месеца 
без прекъсване.
Испанската страна информира също за въз­
можностите, които имат българските студенти 
в Испания, завършили магистърски цикъл на 
обучение и желаещи да се ориентират профе­
сионално към преподавателска и изследова­
телска дейност, да кандидатстват за стипендии 
за следдипломна квалификация в рамките на 
Националната програма за квалификация на 
човешки ресурси.
По-подробна информация (срокове и правила 
за отпускане на стипендиите) може да бъде на­
мерена на уеб страницата www.educacion.es или 
на уеб страницата www.micinn.es за програми за 
подготовка на кадри в областта на изследова­
телската дейност или да бъде предоставена от 
посолството на Испания в България по молба 
на заинтересованите лица. 
Българската страна чрез Министерството на 
образованието, младежта и науката се ангажира 
да публикува гореспоменатите възможности за 
стипендии на своята уеб страница www.minedu.
government.bg.
ІІ.4.2. Български стипендии
IІ.4.2.1. Българската страна предоставя еже­
годно на испанската страна до 3 броя стипендии 
с продължителност 9 месеца всяка за следдип­
ломно обучение (след завършена бакалавърска 
степен), специализация или научни изследвания 
в областта на българския език, литература и 
история и в областта на славянската филология. 
Общите и финансовите условия за този обмен 
са представени в член VІ.1.3 на тази програма.
ІI.4.2.2. Българската страна в лицето на 
Министерството на образованието, младежта 
и науката предоставя всяка година 4 места за 
участие в летния семинар по българистика в Со­
фийския университет „Св. Климент Охридски“, 
3 места за летния семинар по българистика във